rejauldu/bengali-wikipedia huggingface dataset:
জশুয়া প্যাট্রিক ইংলিশ (জন্ম ৪ মার্চ ১৯৯৫) একজন অস্ট্রেলীয় ক্রিকেট খেলোয়াড় যিনি উইকেট-রক্ষক এবং ডানহাতি ব্যাটসম্যান হিসেবে খেলেন। তিনি অস্ট্রেলিয়া জাতীয় ক্রিকেট দলের হয়ে আন্তর্জাতিক ক্রিকেট খেলেন।  জশ ইংল্যান্ডের লিডস-এ জন্মগ্রহণ করেন। তিনি ১৪ বছর বয়সে তার পরিবারের সাথে অস্ট্রেলিয়ায় চলে আসেন। জশ ২০২১ সালের টি-টোয়েন্টি বিশ্বকাপে অস্ট্রেলিয়া ক্রিকেট দলের সদস্য ছিলেন। এই দলটি সেবার টি-টোয়েন্টি বিশ্বকাপ জিতেছিল তবে তিনি টুর্নামেন্টে খেলেনি। ২০২২ সালের ফেব্রুয়ারিতে অস্ট্রেলিয়া ক্রিকেট দলের হয়ে তার আন্তর্জাতিক ক্রিকেটে অভিষেক হয়।  খেলোয়াড়ী জীবন ২০১৫ সালের ডিসেম্বরে ওয়েস্ট ইন্ডিজ ক্রিকেট দলের অস্ট্রেলিয়া সফরের সময় এই ক্রিকেট দলের বিরুদ্ধে অস্ট্রেলিয়া একাদশের হয়ে তার প্রথম-শ্রেণীর ক্রিকেটে অভিষেক হয়। ২০১৭ সালে সালের জানুয়ারিতে অস্ট্রেলিয়া সফরের সময় পাকিস্তানিদের বিরুদ্ধে অস্ট্রেলিয়া একাদশের জাতীয় দলের হয়ে তার লিস্ট এ ক্রিকেটে অভিষেক হয়।  তিনি ওয়ার্নার পার্ক ক্রিকেট ক্লাবের হয়ে খেলেন এবং ২০১৪-১৫ সালের মৌসুমে নিউ সাউথ ওয়েলসের হয়ে প্রথম-শ্রেণীর ক্রিকেটে আত্মপ্রকাশ করেন।  তিনি ২০১৯ সালের ক্রিকেট বিশ্বকাপে অস্ট্রেলিয়া দলের সদস্য ছিলেন। তিনি ২০২১ সালের অ্যাশেজ সিরিজে অস্ট্রেলিয়া দলের হয়ে উল্লেখযোগ্য পারফরম্যান্স প্রদর্শন করেন।  জশ একজন প্রতিভাবান উইকেট-রক্ষক এবং ব্যাটসম্যান। তিনি একজন দক্ষ ফিল্ডারও। তিনি ২০২৩ সালের আইসিসি বিশ্ব টেস্ট চ্যাম্পিয়নশিপে অস্ট্রেলিয়া দলের বিজয়ে গুরুত্বপূর্ণ ভূমিকা পালন করেন।  তথ্যসূত্র  বহিঃসংযোগ  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:ক্রিকেট অস্ট্রেলিয়া একাদশের ক্রিকেটার বিষয়শ্রেণী:লিডস থেকে আগত ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:অস্ট্রেলিয়ায় ইংরেজ অভিবাসনকারী বিষয়শ্রেণী:লিচেস্টারশায়ারের ক্রিকেটার বিষয়শ্রেণী:দেশত্যাগী অস্ট্রেলীয় ক্রিকেটার বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
শাহবাজপুর গ্যাসক্ষেত্র বাংলাদেশের ভোলা জেলায় অবস্থিত একটি গ্যাসক্ষেত্র। গ্যাসক্ষেত্রটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স) দ্বারা নিয়ন্ত্রিত হয়। এই গ্যাসক্ষেত্রটি থেকে ভোলায় আবাসিক ব্যবহারের জন্যও গ্যাস সংযোগ দেওয়া হচ্ছে।  ভূতত্ত্ব শাহবাজপুর গ্যাসক্ষেত্রটি বোরহানউদ্দিন উপজেলার বোরহানগঞ্জের দক্ষিণে ৪ ং কাচিয়া ইউনিয়নের ১ নং ওয়ার্ডের শাহবাজপুর এলাকায় অবস্থিত। রাষ্ট্রীয় মালিকানাধীন কোম্পানি বাপেক্স ১৯৯৫ সালে এটি আবিষ্কার করে। ভোলা উত্তর-১ গ্যাসক্ষেত্র থেকে এটি প্রায় ৩২ কিলোমিটার উত্তরে অবস্থিত।  শাহবাজপুর গ্যাসক্ষেত্রটি বঙ্গীয় অববাহিকায় অবস্থিত। এই ভূ-কাঠামোটির ভূতাত্ত্বিক নাম হল 'ভূস্তরীয় কাঠামো'। দেশের অন্যান্য গ্যাস ক্ষেত্র সুরমা অববাহিকায় আবিষ্কৃত হয়েছে, যার ভূতাত্ত্বিক নাম হল 'ঊর্ধ্ব ভঙ্গ কাঠামো'।   আবিষ্কার  জিওলজি অ্যান্ড জিওপিজিক্স লিমিটেডের প্রতিবেদন অনুযায়ী, ভোলায় গ্যাসের প্রাপ্যতা প্রথম জানা যায় ১৯৫২ সালে।  পরবর্তীতে পাকিস্তান শেল অয়েল কোম্পানি একটি দ্বিমাত্রিক ভূকম্পন জরিপ পরিচালনা করে। বাংলাদেশের স্বাধীনতার পর, ১৯৭৪-৭৫ সালের মধ্যে ২য় ধাপে একটি ভূকম্পন জরিপ পরিচালিত হয়। বাপেক্স সূত্রমতে, ১৯৮৬ সালে ভোলায় একটি দ্বিমাত্রিক ভূকম্পন জরিপের মাধ্যমে শাহবাজপুর গ্যাসক্ষেত্রের সন্ধান পাওয়া যায়। পেট্রোবাংলা ১৯৮৭ সালে ৩য় ধাপে আরেকটি ভূকম্পন জরিপ পরিচালনা করে। জরিপটির প্রতিবেদন অনুযায়ী, ১৯৯৪ সালে শাহবাজপুর-১ গ্যাসক্ষেত্রে খনন কার্যক্রম শুরু হয়।  বর্তমান অবস্থা শাহবাজপুর গ্যাসক্ষেত্রের আওতায় বর্তমানে ৬ টি কূপ রয়েছে। এর মধ্যে কাচিয়া ১ নং গ্যাসক্ষেত্র এবং কাচিয়া ২ নং গ্যাসক্ষেত্রে মোট ৪ টি। ভোলা ভেদুরিয়ায় আছে একটি এবং টগবীর মুন্সিরহাট বাজার সংলগ্ন এলাকায় রয়েছে ১ টি। বর্তমানে ৯টি কূপের মধ্যে ৫ টি কূপ চলমান রয়েছে। টবগী কূপ অচীরেই সংযুক্ত হবে।  গ্যাসক্ষেত্র থেকে প্রাপ্ত গ্যাসের উপর ভিত্তি করে ভোলা ২২৫ মে.ও. কম্বাইন্ড সাইকেল বিদ্যুৎ কেন্দ্র, এনবিবিএল ২২০ মে.ও. ডুয়েল ফুয়েল কম্বাইন্ড সাইকেল বিদ্যুৎ কেন্দ্র, ভোলার বোরহানউদ্দিনে একটি ৩৫.৫ মেগাওয়াট রেন্টাল পাওয়ার প্ল্যান্ট  বিদ্যুৎ কেন্দ্র স্থাপন করা হয়েছে। এছাড়া এই গ্যাসক্ষেত্র থেকে ভোলার আবাসিক লাইনে গ্যাস সরবরাহ করা হয়। যেটি পরিচালনা করে সুন্দরবন গ্যাস কোম্পানি।   গ্যাসক্ষেত্র বাজার  এই গ্যাসক্ষেত্রকে কেন্দ্র করে এই এলাকায় গড়ে উঠেছে দোকানপাট এবং বাজার। গ্যাসক্ষেত্রটির শুরু লগ্নে এখানে মাত্র এক দুইটি দোকান ছিলো। কিন্তু সময়ের সাথে সাথে এখানে বাড়তে থাকে দোকানপাট। বর্তমানে এখানে আছে প্রায় ৫০ টি অধিক দোকান, আছে রকমারি স্টোর।  এর সাথেই আছে একটি মাদরাসা "গ্যাসফিল্ড নূরানী একাডেমি"   তথ্যসূত্র   বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:বরিশালের অর্থনীতি বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:ভোলা জেলা বিষয়শ্রেণী:বোরহানউদ্দিন উপজেলা
নভেম্বর ২ This is a list of redirects that have been proposed for deletion or other action on নভেম্বর ২, ২০২২.    This is a list of redirects that have been proposed for deletion or other action on  , .  প্রবেশদ্বার:হিন্দুধর্ম/নির্বাচিত উক্তি/১০  → :প্রবেশদ্বার:হিন্দুধর্ম/শাস্ত্রবাণী/৫  (আলাপ · সংযোগ · ইতিহাস · পরিসংখ্যান)     [ Closure:  keep]/[}} retarget]/[&wpMovetalk=1}} delete]}} ]   পুনঃনির্দেশ — Robin Saha. (আলাপ🎙/ ই-মেইল 15px) ০৯:৫২, ২ নভেম্বর ২০২২ (ইউটিসি)
উজবেকিস্তান ফুটবল অ্যাসোসিয়েশন (, , ; এছাড়াও সংক্ষেপে ইউএফএ নামে পরিচিত) হচ্ছে উজবেকিস্তানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৬ সালে প্রতিষ্ঠিত হয়েছে। এটি প্রতিষ্ঠার ৪৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর উজবেকিস্তানের রাজধানী তাশখন্দে অবস্থিত।  এই সংস্থাটি উজবেকিস্তানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে উজবেকিস্তান সুপার লীগ এবং উজবেকিস্তান কাপের মতো প্রতিযোগিতার সকল কার্যক্রম পরিচালনা করে। বর্তমানে উজবেকিস্তান ফুটবল অ্যাসোসিয়েশনের সভাপতির দায়িত্ব পালন করছেন আব্দুলসালম আজিজভ এবং সাধারণ সম্পাদকের দায়িত্ব পালন করছেন আভাজ মাকসুমভ।   কর্মকর্তা    অবস্থান  নাম সভাপতি  আব্দুলসালম আজিজভ জ্যেষ্ঠ সহ-সভাপতি  রভশান ইরমাতভ সহ-সভাপতি  মুখিদ্দিন জুরায়েভ শাকরাম খোলমাতভ সাধারণ সম্পাদক  আভাজ মাকসুমভ কোষাধ্যক্ষ  ওলিম সালিখভ গণমাধ্যম এবং যোগাযোগ পরিচালক  জখিরিয়ন আকরামখনভ প্রযুক্তিগত পরিচালক   ফুটসাল সমন্বয়কারী  আলিশার মুমিনভ জাতীয় দলের কোচ (পুরুষ)  ভাদিম আব্রামভ জাতীয় দলের কোচ (নারী)  বাখরম নোরসাফারভ রেফারি সমন্বয়কারী     তথ্যসূত্র    বহিঃসংযোগ      ফিফা-এ উজবেকিস্তান ফুটবল অ্যাসোসিয়েশন    এএফসি-এ উজবেকিস্তান ফুটবল অ্যাসোসিয়েশন     বিষয়শ্রেণী:১৯৪৬-এ উজবেকিস্তান-এ প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ক্রীড়া সংস্থা বিষয়শ্রেণী:উজবেকিস্তানের ক্রীড়া নিয়ন্ত্রণ সংস্থা বিষয়শ্রেণী:উজবেকিস্তানের ফুটবল পরিচালনা পরিষদ বিষয়শ্রেণী:এএফসির সদস্য
মেইতু ইনকর্পোরেটেড হল একটি চীনা প্রযুক্তি কোম্পানি যা ২০০৮ সালে প্রতিষ্ঠিত হয় এবং এর সদর দপ্তর ফুচিয়েনের শিয়ামেনে অবস্থিত।  এটি স্মার্টফোন এবং সেলফি অ্যাপ তৈরি করে।  স্মার্টফোনের জন্য মেইতু-এর ফটো-এডিটিং এবং শেয়ারিং সফটওয়্যার চীন এবং অন্যান্য এশীয় দেশগুলিতে জনপ্রিয়, যার ফলে ৪৫৬ মিলিয়ন ব্যবহারকারী প্রতি মাসে ৬ বিলিয়নেরও বেশি ছবি পোস্ট করেন।  ৩১ অক্টোবর, ২০১৬ পর্যন্ত, মেইতু-এর অ্যাপগুলি বিশ্বব্যাপী ১.১ বিলিয়নেরও বেশি অনন্য ডিভাইসে সক্রিয় করা হয়েছে। অ্যাপ অ্যানির মতে, মেইতু জুন ২০১৪ থেকে অক্টোবর ২০১৬ পর্যন্ত বিশ্বব্যাপী শীর্ষ আটটি আইওএস নন-গেম অ্যাপ ডেভেলপারদের মধ্যে একটি হিসেবে বারবার স্থান পেয়েছে, আলিবাবা, অ্যাপল, বাইদু, ফেসবুক, গুগল, মাইক্রোসফ্ট এবং টেনসেন্টের মতো বিশ্বব্যাপী ইন্টারনেট জায়ান্টদের সাথে। তাদের শীর্ষ অ্যাপ মেইতুপিক-এর দৈনিক ৫২ মিলিয়ন সক্রিয় ব্যবহারকারী এবং ২৭ কোটি এমএইউ রয়েছে। ১৫ ডিসেম্বর, ২০১৬ তারিখে, মেইতু হংকং স্টক এক্সচেঞ্জের মূল বোর্ডে প্রকাশ্যে আসে।  ২০১৯ সালে, মেইতু বছরের মাঝামাঝি সময়ে তার স্মার্টফোন ব্যবসা সম্পূর্ণরূপে বন্ধ করার সিদ্ধান্ত নেয় এবং চীনা স্মার্টফোন প্রস্তুতকারক শাওমি-এর সাথে একটি বিশ্বব্যাপী কৌশলগত সহযোগিতা চুক্তিতে পৌঁছায়, যার মাধ্যমে শাওমি-কে ৩০ বছরের জন্য মেইতু স্মার্টফোন ব্র্যান্ড, ইমেজিং-সম্পর্কিত প্রযুক্তি এবং কিছু স্মার্ট হার্ডওয়্যার পণ্য একচেটিয়াভাবে ব্যবহারের অনুমতি দেওয়া হয়।   তথ্যসূত্র   বিষয়শ্রেণী:ভারতে ইন্টারনেট বিবাচন বিষয়শ্রেণী:ডিজিটাল মার্কেটিং বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি বিষয়শ্রেণী:চীনা মার্কা বিষয়শ্রেণী:মোবাইল ফোন প্রস্তুতকারক বিষয়শ্রেণী:চীনের মোবাইল ফোন কোম্পানি বিষয়শ্রেণী:চীনের ইলেকট্রনিক্স কোম্পানি বিষয়শ্রেণী:২০০৮-এ প্রতিষ্ঠিত সফটওয়্যার কোম্পানি বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:শিয়ামেন ভিত্তিক প্রস্তুতকারক কোম্পানি বিষয়শ্রেণী:২০০৮-এ প্রতিষ্ঠিত চীনা কোম্পানি
আহলে কিতাব () হচ্ছে সেই সব জাতি যাদের উপর প্রত্যাদেশ সংবলিত ধর্মগ্রন্থ অবতীর্ণ হয়েছিল। এই জাতিগুলো প্রধানত আব্রাহামীয় মতবাদে বিশ্বাসী। মূলত ইহুদি ও খ্রীস্ট ধর্মাবলম্বী মানুষদের ইসলামীয় দর্শন অনুযায়ী এই অবিধায় ভুষিত করা হয়। কারণ কুরআন অনুসারে ইহুদিদেরকে তাওরাত ও খ্রিষ্টানদেরকে ইনজিল কিতাব দেওয়া হয়েছিল।   মুসলিমদের সাথে সম্পর্ক  ইসলামী শরিয়ত অনুযায়ী আহলে কিতাবদের জবাই করা পশুর মাংস খাওয়া হালাল আল্লাহ ছাড়া অন্য কারো নামে জবাই করা না হলেও  এবং তাদের মহিলাদের সাথে বৈবাহিক সম্পর্কের অনুমতি আছে। তবে মুসলিমরা ইহুদী, খ্রিষ্টানদের উৎসবে অংশগ্রহণ করে না এবং তাদের যেসব বিশ্বাস ও রীতিনীতি ইসলামের সাথে সাংঘর্ষিক সেগুলো প্রত্যাখ্যান করে।   তথ্যসূত্র    বহিঃসংযোগ   "People of the Book". Oxford Bibliographies Online: Islamic Studies.   The Books of the People of the Book at the US Library of Congress, Hebraic Collections  বিষয়শ্রেণী:ইসলাম ও অন্যান্য ধর্ম বিষয়শ্রেণী:ইসলামি পরিভাষা বিষয়শ্রেণী:খ্রিস্টধর্ম ও ইসলাম বিষয়শ্রেণী:ইসলাম ও ইহুদি ধর্ম
শেন শিলিংফোর্ড (; জন্ম: ২২ ফেব্রুয়ারি, ১৯৮৩) ওয়েস্ট ইন্ডিজের ক্রিকেটার হিসেবে ডোমিনিকা প্রজাতন্ত্রের ডাবল্যাঙ্ক এলাকা থেকে প্রতিনিধিত্ব করছেন। ওয়েস্ট ইন্ডিজের বর্তমান দলে বোলার হিসেবেই মূলতঃ তার অবস্থান। পাশাপাশি উইন্ডওয়ার্ড আইল্যান্ডের পক্ষে প্রথম-শ্রেণীর ক্রিকেট এবং লিস্ট এ ক্রিকেটেও খেলছেন।  ১০ জুন, ২০১০ তারিখে শিলিংফোর্ড তার টেস্ট ক্রিকেট অভিষেক ঘটান। নিজেদের মাঠে দক্ষিণ আফ্রিকার বিপক্ষে অনুষ্ঠিত সিরিজের তিনটি খেলাতেই তিনি অংশগ্রহণ করেন। তারপর তিনি ২০১০-১১ মৌসুমে ওয়েস্ট ইন্ডিজ দলের হয়ে শ্রীলঙ্কা সফর করেন। সেখানে তিনি প্রথম টেস্টে পাঁচ উইকেট লাভ করেন। প্রথম ইনিংসে চার উইকেট লাভ করে শ্রীলঙ্কার ব্যাটিং বিপর্যয় ঘটান ও শ্রীলঙ্কা দলকে ফলো-অনে পাঠান। কিন্তু তৃতীয় দিন বৃষ্টিজনিত কারণে খেলা মাঠে গড়ায়নি ও শ্রীলঙ্কা ঘুরে দাঁড়ানোয় খেলাটি ড্র হয়।   বিতর্ক  ২০ নভেম্বর, ২০১০ তারিখের তার প্রথম আন্তর্জাতিক ক্রিকেট ম্যাচের আম্পায়ারিত্ব করেন আসাদ রউফ, রিচার্ড কেটেলবরা এবং স্টিভ ডেভিস। তারা একযোগে তার বোলিং ভঙ্গীমায় সন্দেহজনক বিষয়াদি লক্ষ্য করেন। নির্দিষ্ট বাহু বাঁকানোর পরিবর্তে ১৭ ডিগ্রী বাঁকিয়ে বোলিংয়ের জন্য অবৈধ হিসেবে গণ্য করে আইসিসি বরাবরে প্রতিবেদন প্রেরণ করেন। এপ্রেক্ষিতে ২১ ডিসেম্বর, ২০১০ তারিখে আন্তর্জাতিক ক্রিকেট কাউন্সিল কর্তৃপক্ষ বোলিং ভঙ্গীমা সংশোধনের পূর্ব পর্যন্ত আন্তর্জাতিক ক্রিকেটে অংশগ্রহণ নিষিদ্ধ ঘোষণা করে। এরপর তিনি আন্তর্জাতিক ক্রিকেটে বোলিং করেননি ও ২০১০-১১ মৌসুমের ক্যারিবিয় টুয়েন্টি২০ প্রতিযোগিতায় উইন্ডওয়ার্ড আইল্যান্ডসের দল থেকে বাদ পড়েন। এর পরিবর্তে তাকে সাজিকর হাই পারফরম্যান্স সেন্টারে বোলিং সংশোধনের জন্য প্রেরণ করা হয়। মে, ২০১১ সালে পরীক্ষা-নিরীক্ষান্তে শিলিংফোর্ডের বোলিং বৈধ হিসেবে ঘোষিত হয় ও আন্তর্জাতিক ক্রিকেটে প্রত্যাবর্তনের অনুমতি প্রদান করে।   তথ্যসূত্র    আরও দেখুন   ওয়েস্ট ইন্ডিজ ক্রিকেট দল  ২০১৩-১৪ ওয়েস্ট ইন্ডিজ ক্রিকেট দলের ভারত সফর   বহিঃসংযোগ   CricketArchive statistics  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:উইনওয়ার্ড আইল্যান্ডস ক্রিকেটার বিষয়শ্রেণী:ডোমিনিকার ক্রিকেটার বিষয়শ্রেণী:উইন্ডওয়ার্ড আইল্যান্ডসের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার
Function Format release version and date for display in infoboxes and wikitables; intended to identify the latest preview release.  Usage {{LPR | article =  | latest release version =  | latest release date = <!-- {{Start date and age|YYYY|MM|DD}} --> }}  Example  {{LPR | article = MediaWiki | latest release version = 1.15alpha | latest release date = {{Start date and age|2009|01|13}} }}  Parameters The article parameter will default to {{PAGENAME}} if left empty.  If the latest release version parameter is empty this template will not display anything.  The latest release date parameter is optional and if left empty no date will be shown.  See also  – latest stable release  LPR    ca:Plantilla:LPR en:Template:LPR fa:الگو:آخرین نسخه آزمایشی نرم‌افزار fr:Modèle:Dernière version avancée id:Templat:LPR ja:Template:LPR ko:틀:LPR ms:Templat:LPR pl:Szablon:Ostatnie testowe wydanie pt:Predefinição:ULI th:แม่แบบ:LPR vi:Bản mẫu:LPR zh:Template:LPR zh-yue:Template:LPR
আব্দুস সাত্তার মোহন্ত (জন্ম নভেম্বর ৮, ১৯৪২ - মৃত্যু মার্চ ৩১, ২০১৩) একজন বাংলাদেশী মরমী কবি, বাউল সঙ্গীতশিল্পী, গীতিকার ও সুরকার। বাউল গান তথা পল্লীগান যাদের হাতে সমৃদ্ধ হয়েছে আব্দুস সাত্তার মোহন্ত তাদের মধ্যে অন্যতম। গুরুপ্রেম, ঐশী প্রেম, প্রার্থনা, মুর্শেদী, দেহতত্ত্ব, আধ্যাতিকসহ তিনি প্রায় ৬ শতাধিক গান রচনা করেছেন। তিনি তার রচিত বিভিন্ন জনপ্রিয় গান বিশেষ করে তার অমর সৃষ্টি আমি তো মরে যাবো চলেই যাবো গানের জন্য দেশ বিদেশে খ্যাত।  এছাড়াও তার বহু গান জনপ্রিয়তা লাভ করে। তার বেশ কিছু গান চলচ্চিত্রেও ব্যবহার করা হয়েছে।  প্রাথমিক জীবন  আব্দুস সাত্তার মোহন্ত ১৯৪২ সালে মুন্সীগঞ্জ জেলার লৌহজং উপজেলার কুড়িগাঁও গ্রামে একটি সংস্কৃতিমনা পরিবারে জন্মগ্রহণ করেন।  তার পিতা মরহুম গোলাম আলী বেপারী এবং মাতা মরহুমা সবুরুন নেছা। ছয় ভাই বোনের বিশাল পরিবারে বেশিদূর লেখাপড়া করা সুযোগ পাননি। জীবিকার জন্য দিঘলী বাজারে ভাড়া নেন একটি ছোট্ট দোকান। আর রাতে ঘুমাতেন বাজার সংলগ্ন ছত্তর বেপারী সাহেবের বাড়িতে। সে বাড়িতে থাকতেন বিখ্যাত সাধক কদম আলী মস্তান । তার আস্তানায় সবসময় লোকজনের আনাগোনা থাকতো। আর রাতে বসতো গানের আসর। প্রায়ই নামী-দামী আসতেন গান করতে। সেই আস্তানাতেই পাগল কদম আলী মস্তানের উৎসাহে আব্দুস সাত্তার মোহন্ত গান বাজনা শুরু করেন। কদম আলী মস্তানই তার "মোহন্ত" নামটি প্রদান করেন।  আব্দুস সাত্তার মোহন্ত ১৯৭৮ সালে প্রথম বাংলাদেশ রেডিওতে গান করার সুযোগ লাভ করেন। তিনি ১৯৮৭ সালে বাংলাদেশ টেলিভিশনের তালিকাভুক্ত শিল্পী হন। এছাড়াও তিনি নিয়মিত বিভিন্ন বেসরকারী টেলিভিশন চ্যানেলে গান পরিবেশন করেছেন। ১৯৮৯ সালে তার প্রথম অডিও অ্যালবাম আমিতো মরে যাবো প্রকাশিত হয়। সাত্তার মোহন্ত ১৯৯১ সালে বাংলাদেশ টেলিভিশনের তালিকাভুক্ত গীতিকার নির্বাচিত হোন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:বাউল
গুয়াহাটি (, ; পূর্বে গৌহাটি রূপে পরিচিত ছিল, ) উত্তর-পূর্ব ভারতের আসামের বৃহত্তম শহর এবং উত্তর-পূর্ব ভারতের বৃহত্তম মহানগরী। শহরটি পশ্চিম অসমে ব্রহ্মপুত্র নদের তীরে, মেঘালয় অঙ্গরাজ্যের সাথে সীমান্তের কাছে অবস্থিত। একে উত্তর পূর্ব ভারতের প্রবেশদ্বারও বলা হয়।  গুয়াহাটি একটি শিল্পশহর, গুরুত্বপূর্ণ নদীবন্দর এবং অসমের বাণিজ্যিক কেন্দ্র। এখানে পাট, তুলা, চাল এবং চায়ের বাজার আছে। এখানকার কলকারখানার মধ্যে ভোজ্য তেল পরিশোধন, সাবান ও কাঠ উৎপাদন, বস্ত্র বয়ন, এবং ময়দা পেষার কল। খ্রিস্টীয় ৫ম শতকের শুরুর দিকে গৌহাটি হিন্দু বর্মণ এবং পাল রাজবংশের অধীনে প্রাচীন প্রাগজ্যোতিষপুর এবং দুর্জয় (উত্তর গুয়াহাটি) নগরী প্রাচীন কামরূপ রাজ্যের রাজধানী ছিল। এখানে বহু প্রাচীন মন্দির দেখতে পাওয়া যায় এবং বহুদিন ধরেই হিন্দুদের একটি তীর্থস্থান, এজন্য এটাকে "মন্দিরের শহর" বলা হয়। এদের মধ্যে কামাখ্যা ও ঊমানন্দা মন্দির দুইটি বিশেষভাবে উল্লেখযোগ্য। শহরের কেন্দ্রস্থলে ১০ম শতকে নির্মিত জনার্দন মন্দির দাঁড়িয়ে আছে; এই হিন্দু মন্দিরটিতে বুদ্ধের একটি চিত্র আছে। দিসপুর, আসামের রাজধানী, গুয়াহাটির ভিতরে হচ্ছে একটা প্রধান শহর এবং আসাম সরকারের একটি আসন।  গুয়াহাটিতে ১৯৪৮ সালে গুয়াহাটি বিশ্ববিদ্যালয় স্থাপিত হয়।  ১৯শ শতকে গুয়াহাটি সাময়িকভাবে বার্মার অধীনে ছিল। ১৮২৬ সাল থেকে ১৮৭৪ সাল পর্যন্ত এটি ব্রিটিশ শাসনাধীন অসমের রাজধানী ছিল। বর্তমানে এখানে ৮ লক্ষেরও বেশি লোক বাস করেন।  নামের ব্যুৎপত্তি গুয়াহাটি নামটি র দুটি শব্দ 'গুয়া' (অর্থ-সুপারি) এবং 'হাট' (অর্থ-বাজার)-এর থেকে উদ্ভব হয়েছে। ব্রিটিশ উপনিবেশ কালে এই নামটি "গৌহাটী" করা হয়েছিল এবং ১৯৮০-র দশকের শেষভাগ থেকে এটি বর্তমান রূপ পায়।   ইতিহাস   প্রাচীন ইতিহাস   গুয়াহাটির কিংবদন্তি এবং ইতিহাস কয়েকহাজার বছরের পুরনো। যদিও নগরীটির উৎপত্তির সঠিক ইতিহাস জানা যায়নি, তবে মহাকাব্য, পুরাণ এবং অন্যান্য পরম্পরাগত ইতিহাসে উল্লেখ করা কাহিনীসমূহের থেকে এটাকে এশিয়ার একটি অন্যতম পুরনো নগর হিসেবে অনুমান করা হয়। ইতিহাসের মতে গুয়াহাটিতে কয়েকটি প্রাচীন রাজ্যের রাজধানী ছিল। মহাভারতের মতে এটি নরকাসুর এবং ভগদত্ত রাজ্যের রাজধানী ছিল। নীলাচল পাহাড়ে অবস্থিত কামাখ্যা দেবীর প্রাচীন শক্তিপীঠ (তান্ত্রিক এবং ভাজ্যারন বৌদ্ধের একটি গুরুত্বপূর্ণ আসন), চিত্রাচল পাহাড়ে অবস্থিত প্রাচীন এবং জ্যোতিষ্কচর্চার মন্দির নবগ্রহ, বশিষ্ঠ-তে প্রত্নতাত্ত্বিক সম্পদ এবং অন্যান্য স্থানের কিংবদন্তিমূলক ইতিহাস গুয়াহাটির কথাকে সমর্থন করে।   right|upright|thumb|কামাখ্যা মন্দিরের দৃশ্য।  শিক্ষা প্রতিষ্ঠান   গুয়াহাটি স্থাপত্যবিদ্যা মহাবিদ্যালয়  গৌহাটি বাণিজ্য মহাবিদ্যালয়  গৌহাটি মহাবিদ্যালয়  কটন বিশ্ববিদ্যালয়  ভারতীয় তথ্য প্রযুক্তি সংস্থান এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের একমাত্র ভারতীয় তথ্য প্রযুক্তি সংস্থান, গুয়াহাটি অবস্থিত।  খেলাধুলা ফুটবল ইন্দিরা গান্ধী অ্যাথলেটিক স্টেডিয়াম শহরের প্রধান ফুটবল স্টেডিয়াম।  ক্রিকেট  নবনির্মিত আসাম ক্রিকেট সংস্থা স্টেডিয়াম উত্তর-পূর্ব ভারতের একমাত্র আন্তর্জাতিক স্টেডিয়াম।  পরিবহণ আকাশপথে লোকপ্ৰিয় গোপীনাথ বরদলৈ আন্তর্জাতিক বিমানবন্দর ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর।  তথ্যসূত্র   বহিঃসংযোগ  বিষয়শ্রেণী:আসামের শহর ও নগর বিষয়শ্রেণী:ভারতের স্মার্ট সিটি বিষয়শ্রেণী:গুয়াহাটি বিষয়শ্রেণী:কামরূপ মহানগর জেলার শহর ও নগর বিষয়শ্রেণী:ভারতের প্রাক্তন রাজধানী শহর বিষয়শ্রেণী:নদী বন্দর
গুরজুলু সমাধি () অষ্টাদশ শতাব্দীর একটি ঐতিহাসিক এবং স্থাপত্য নিদর্শন যা আজারবাইজানের কুবাদলি জেলার গুর্জুলু গ্রামে অবস্থিত।  ইতিহাস স্মৃতিস্তম্ভে কোন শিলালিপি নেই এবং অতীতে সমাধিটি সম্পূর্ণরূপে শিলালিপি ছাড়াই ছিল। গবেষকরা স্মৃতিস্তম্ভটি পর্যালোচনা করার জন্য প্রধানত এর স্থাপত্য বৈশিষ্ট্যের উপর নির্ভর করেছিলেন। এ. সালামজাদেহ-এর মতে, সমাধির ইতিহাস বহনকারী প্রধান উপাদানগুলোর মধ্যে অন্যতম হলো এর ছোট ত্রাণ পোর্টালের আকারের প্রবেশদ্বার। এই পদ্ধতিটি ১৭ শতকের আজারবাইজানীয় সমাধিগুলোর অনুরূপ। পোর্টালটি সম্পূর্ণ করে এমন খিলানটির আকৃতিও সেই সময়ের বৈশিষ্ট্যের অনুরুপ। যদিও এই ধরনের খিলানগুলি প্রাচীনকাল থেকে তাদের উদ্দেশ্যের জন্য পরিচিত ছিল, তবে তারা কেবলমাত্র সতের শতাব্দীর পরে একটি আলংকারিক উপাদান হিসাবে ব্যবহৃত হয়।  স্থাপত্য এ. সালামজাদেহ লিখেছেন যে অনেক বৈশিষ্ট্যের কারণে আজারবাইজানের অষ্টভুজাকৃতি সমাধিগুলোর মধ্যে গুরজুলু সমাধির অনন্য অবস্থান রয়েছে। সমাধির প্রধান বৈশিষ্ট্য হলো এর এটি তাঁবু আকৃতির। স্থপতি স্ট্যালাক্টাইটের আকৃতির উপর ভিত্তি করে একটি আসল ট্রাম্পেট-আকৃতির কাঠামো তৈরি করতে সক্ষম হয়। এভাবে, তিনি একটি আংটি দিয়ে অষ্টভুজাকৃতির পরিকল্পনা থেকে ষড়ভুজ তাঁবু-আকৃতির ছাদে রূপান্তর করতে সক্ষম হন।  তাঁবুতে রূপান্তর কার্নিসের টেকটোনিক সীমানায় স্থপতির সম্পূর্ণ স্বাধীন দৃষ্টিভঙ্গি সমাধিটিকে একটি অনন্য চেহারা দিয়েছে। স্থপতির মতে, তাঁবুর প্রতিটি অক্ষের সীমানা প্রান্তের ট্রম্প-আকৃতির নিদর্শনের সাথে খাপ খাইয়ে নেওয়া হয়েছে। এই পদ্ধতিটি স্মৃতিস্তম্ভের মুখের প্লাস্টিকতা এবং কোমলতা তৈরি করে। স্থপতি একটি অষ্টভুজাকার তাঁবু দিয়ে সম্পূর্ণ অষ্টভুজাকার সমাধিগুলোর কঠোর জ্যামিতিক আকৃতিকে নরম করতে সক্ষম হন।  স্থপতি তার পূর্বসূরীদের দ্বারা নির্মিত স্থাপত্য ঐতিহ্য সংরক্ষণ করে একটি নিম্ন-উচ্চ দরজার আকারে প্রবেশদ্বারটির নকশাও করেন।   তথ্যসূত্র   বিষয়শ্রেণী:ইসলামি স্থাপত্য বিষয়শ্রেণী:সাফাভীয় স্থাপত্য
অস্ট্রেলীয় র‍্যাভেন দ্বিপদ নাম করভাস করোনয়েডস হচ্ছে প্যাসারিন পাখি যারা দক্ষিণ ও উত্তর পূর্ব অস্ট্রেলিয়ার নেটিভ পাখি। এরা করভিডি পরিবারের সদস্য। এর দুটি উপ প্রজাতি পাওয়া গেছে।   শ্রেণীবিন্যাস  ১৮২৭ সালে নিকোলাস আইল্বার্ড ভাইগরস এবং থমাস হর্সফিল্ড প্রথম অস্ট্রলিয় র‍্যাভেন সম্পর্কে বর্ণনা করেন যখন তারা সিডনি জেলার প্রজাতি সম্পর্কে রিপোর্ট করছিলেন। এদের প্রজাতি নাম করোনয়েডস (কাকের মত গঠন) এসেছে গ্রীক শব্দ করোনে (কাক) এবং এইডোস(গঠন) থেকে। এদের সাথে ইউরোপীয় ক্যারিয়ন কাকের চেহারার মিল আছে।   বর্ণনা  এরা লম্বায়  এবং ডানার বিস্তৃতি  এবং ওজন ৬৫০ গ্রাম। এদের সর্বাঙ্গ কালো, কালো পাখনা, কালো চঞ্চু, মুখ এবন জিহবা। এদের পা বড় এবং শক্ত। এর চোখের আইরিশ সাদা।   বাসস্থান  পূর্ব অস্ট্রেলিয়া এবন পশ্চিম অস্ট্রেলিয়ার দক্ষিণ অংশে এদের দেখতে পাওয়া যায়। উত্তরাঞ্চলে এদের পাওয়া যায় না। জল এবং গাছ অথবা দালান আছে এমন এলাকাতে এরা বাসা বাধে। ইউক্যালিপ্ট প্রধান স্ক্লেরোফিল জঙ্গল ও কৃষিজমি সংলগ্ন গাছ এরা খুবই পছন্দ করে। উপকূলীয় বনভূমিতেও এদের দেখতে পাওয়া যায়।   তথ্যসূত্র    বহিঃসংযোগ    An Australian Raven call (two birds)  Australian Raven videos, photos & sounds on the Internet Bird Collection  বিষয়শ্রেণী:কাক বিষয়শ্রেণী:অস্ট্রেলিয়ার স্থানীয় পাখি বিষয়শ্রেণী:১৮২৭-এ বর্ণিত পাখি বিষয়শ্রেণী:নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা বিষয়শ্রেণী:কর্ভাস
আলি হায়দার কায়তান (জন্ম ১৯৫২) যিনি ফুয়াদ নামেও পরিচিত,Cigerli, Sabri; Saout, Didier Le (2005), pp.68–69 তিনি কুর্দিস্তান ওয়ার্কার্স পার্টির (পিকেকে) সহ-প্রতিষ্ঠাতা এবং কুর্দিস্তান কমিউনিটিজ ইউনিয়নের নির্বাহী পরিষদের বর্তমান সদস্য।   জীবনী  তিনি একটি কুর্দি পরিবারে জন্মগ্রহণ করেন যার সদস্যরা ডারসিম বিদ্রোহের পরে পুনর্বাসিত হয়েছিল।  তিনি আবদুল্লাহ ওজালান, হাকি কারের, মাজলুম দোয়ান এবং জেমিল বায়িকের আশেপাশের একটি গোষ্ঠীর প্রাথমিক সদস্যদের মধ্যে ছিলেন যারা ১৯৭৩ সাল থেকে নিয়মিত আদর্শগত সভা করতেন এবং যা পরে "কুর্দিস্তান বিপ্লবী" নামে পরিচিত হয়ে ওঠে।  ১৯৭৪ সালের ডিসেম্বর মাসে  নিষিদ্ধ করার আগে তাকে ওজালান এবং কালকানের সাথে একসাথে আটক করা হয়।  তিনি ১৯৭৮ সালের নভেম্বরে প্রতিষ্ঠিত কুর্দিস্তান ওয়ার্কার্স পার্টির সহ-প্রতিষ্ঠাতাদের মধ্যে ছিলেন।  লেবাননে অনুষ্ঠিত দ্বিতীয় পার্টি কংগ্রেসে পিকেকে সমর্থন সংগ্রহের জন্য তাকে ইউরোপে পাঠানোর সিদ্ধান্ত নেয়। ১৯৮৪ সালের ২২ জুলাই তিনি ইরাকের লোলান উপত্যকার একটি পিকেকে ক্যাম্পে এক নির্ণায়ক সভায় অংশ নেন যেখানে বিদ্রোহের সাথে শুরু করার সিদ্ধান্ত নেওয়া হয়। Cigerli, Sabri; Saout, Didier Le (2005), pp.72–73 সেমিল বায়িক এবং দুরান কালকানও বৈঠকে অংশ নেন।  তিনি জার্মানিতে ফিরে আসেন, যেখানে ১৯৮৮ সালে তাকে গ্রেপ্তার করা হয় এবং ডসেলডোর্ফের কুর্দি বিচারের সময় তার বিরুদ্ধে লেবাননের বারিয়াসের একটি তথাকথিত বিপ্লবী আদালতের সদস্য হিসেবে অভিযোগ আনা হয়, যা দুজনকে মৃত্যুদণ্ড দেয়। গ্রেপ্তারের সময় তিনি প্রাক-বিচারের আটকের অবস্থার প্রতিবাদে কয়েকবার অনশন করেন।  ১৯৯৪ সালের ৭ মার্চ সন্ত্রাসী সংগঠনের সদস্য হওয়ার অভিযোগে তাকে ৭ বছরের কারাদণ্ড দেওয়া হয়, কিন্তু হত্যার বিষয়টি বিবেচনায় নেওয়া হয়নি। যদিও বিচারকরা রায় দিয়েছেন যে এই হত্যাকাণ্ড লেবাননের সাধারণ ক্ষমার আওতায় পড়েছে যা লেবাননের গৃহযুদ্ধের সময় সংঘটিত অপরাধকে আচ্ছাদিত করেছে। ডুরান কালকানের সাথে তার কয়েক বছর বিচার-পূর্ব আটক থাকার কারণে তাকে অবিলম্বে মুক্তি দেওয়া হয়েছিল। যদিও তার বিরুদ্ধে সন্ত্রাসী সংগঠনের সদস্য হওয়ার অভিযোগও ছিল।  পরে তিনি কুর্দিস্তানে ফিরে আসেন এবং বর্তমানে তিনি কুর্দিস্তান কমিউনিটিজ ইউনিয়নের (কেসিকে) সহ-সভাপতি পরিষদের সদস্য।    মনোভাব  তিনি আবদুল্লা ওজালানের ঘনিষ্ঠ ছিলেন এবং দুজনেই একে অপরের কাছ থেকে সৌহার্দ্যপূর্ণ কথা বলেন। জানা গেছে, হায়দার কায়তান ওজালানকে "প্রাচ্যচিন্তার মুকুটধারী ব্যক্তিত্ব" বলে অভিহিত করেন এবং কুর্দিদের জন্য তাকে স্বাভাবিক নেতার মতো উপস্থাপন করেন, অন্যদিকে ওজালান বলেন যে ১৯ সালের ফেব্রুয়ারিতে গ্রেপ্তারের পর জিজ্ঞাসাবাদের সময় হায়দার কায়তানের একটি "শক্তিশালী আদর্শগত দিক এবং ব্যাখ্যা ক্ষমতা" ছিল।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:কুর্দি বিদ্রোহী বিষয়শ্রেণী:তুর্কি কুর্দি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জার্মানির বন্দী ও আটক বিষয়শ্রেণী:২০২১-এ মৃত্যু বিষয়শ্রেণী:কুর্দিস্তান ওয়ার্কার্স পার্টির সদস্য
কুয়েইচৌএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "গুইঝৌ", "গুইঝোউ", ইত্যাদি বানানও দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। গণপ্রজাতন্ত্রী চীনের একটি প্রদেশ। এটি দেশটির দক্ষিণ-পশ্চিম অংশে অবস্থিত। প্রদেশটির রাজধানী শহরের নাম কুয়েই ইয়াং। মোট অভ্যন্তরীন উৎপাদন ও মানব উন্নয়ন সূচকের নিরিখে এটি চীনের দরিদ্রতম প্রদেশ।  টীকা  তথ্যসূত্র  বিষয়শ্রেণী:চীনের প্রদেশ বিষয়শ্রেণী:গণপ্রজাতন্ত্রী চীনের প্রদেশ